text: Hinaspaymi, dos de setiyimbrekama chayamuniku. Chaypiqa organizaykuniku señorakunawam juntakanakunikuña. Hinaspaykum chay quntaykanakuña ñuqayku riraniku kuartelta, chay llapa señorawan, kay Huamangapi kuartelta. Hinaptinmi chay punkupi kay llapa militarkuna sayachkasqa, kabitukuna. Hinaspanmi, "suyaykuy señora lluqsiramunqañam" niwan. Chaynata nichkaptinmi chay señor Antonio Pastor Morote, lloqseykamura uku kuartelmanta, carrumpi. Hinaspanmi nira: "imanasqataq kai warmikunata fusilarunkichu, imapaqtaq chay makikipi arma", nispa. Hinaptinmi nirani ñuqa: "Arí, wawayta maskani, wañurachiwayya, wañurachiway, baliyaruwaykuyá, chaytapas rurankiraqchu, ruraruychik, maytaq waway, maytaq kay señorakunapa wawan, maytaq qusanku, ah, imanarunkitaq", pawaykuspaymi karrun ukupi, kay humbrunmanta qapirani. Hinaspaymi achapiyarurani y chay punchawmi, chay General Noelwan, Clemente Noelwan, parlanayku kara. Hinaptinmi chaymanta "yanqallam niki, ciyertutachumya", chay balawan mancharichiynin kanman. Chay rimaynin paypaqa burlachu kanman. Manam burlachu, entonces, chaymanta kutiykamuspanmi subalternollataña urquykamusqa. Hinaptin subalternollaña chaskiykuwaspanku, chay si, sí, señora, maskachkanikum, investigachkanikum chaynata, ninykuwara. Mana ni imata cuntistakuwarakuchu allinta.